Het Kongolese kiesers se stemme dié keer getel? | Netwerk24
Deur Liesl Louw-Vaudran 10 Januarie 2019 06:30
Kiesers in die Demokratiese Republiek van die Kongo (DRK) het lank gewag op die uitslag van die verkiesing in hul land en hoop gerugte van 'n gekonkel is nie waar nie, skryf Liesl Louw-Vaudran.
Ondersteuners van opposisiepartye in die Kongo glo vas dat pres. Joseph Kabila 'n nederlaag in die verkiesing gelei het. Foto: Reuters
Van die mees aangrypende tonele in Afrika die laaste tyd was op 30 Desember verlede jaar in die DRK.
Die verkiesingskommissie het Donderdag in die vroeë oggendure aangekondig dat Felix Thisikedi die verkiesing gewen het. Dit gaan tot groot omstredenheid lei, veral weens gerugte oor kullery by die stembus.
In die dorpies Beni en Butembo, in die Noord-Kivu-provinsie in die ooste van die land, het die verkiesingskommissie byvoorbeeld die stemmery enkele dae voor stemdag afgelas. Dit was glo weens vrese dat die Ebola-virus, wat al maande lank in dié streek voorkom, sal versprei.
Mense het toe eenvoudig hul eie verkiesing gereël. 'n Groot deurskynende plastiekhouer is in die middel van 'n oop stuk grond geplaas en honderde mense het geduldig tou gestaan om hul simboliese papiertjie in die geprakseerde stembus te gooi. Weens die Ebola-gevaar moes hulle eers elkeen in 'n antiseptiese middel hul hande was.
Hoewel die tellery van die stemme kwansuis met rukke en stote met geslote deure plaasvind, weier die verkiesingskommissie om enige tussentydse uitslae bekend te maak.
Tragedie vir die mense van die DRK
Die vraag is nou of Kongolese se entoesiastiese deelname aan hierdie verkiesing eenvoudig geïgnoreer is en of Thisikedi wel regverdig gewen het.
* Louw-Vaudran is 'n konsultant van die Instituut vir Sekerheidstudies.
Meer oor: Liesl Louw-Vaudran | Jean-Pierre Bemba | Joseph Kabila | Demokratiese Republiek Van Die Kongo